Arne Værum

Arne Meldal Værum (født 10. desember 1919, død 26. april 1942) var agent i det norske Kompani Linge, underlagt Special Operations Executive (SOE). 

Værum ble født på Hinna i Stavanger og var elev ved Kongsgård skole i Stavanger.Stavanger Aftenblad: "Hva skjedde med de 34 som døde ?", 05. desember 2009 s.54. Han flyktet til England 11. oktober 1941 med skøyta MK «Sjøleik», sammen med 17 andre menn og en kvinne. 8. november 1941 ble han vervet som agent til SOE. Etter omfattende trening i Skottland ble Værum (kodenavn PENGUIN) sammen med en annen Kompani Linge-agent, Emil Gustav Hvaal (kodenavn ANCHOR), satt i land ved Telavåg 17. april 1942. 

26. april ble de avslørt, og det kom til skuddveksling mellom de norske Linge-karene og Gestapo. Værum ble drept av skadene han ble påført, og senket i havet utfor Marsteinen. 

En minnestein med hans navn er reist ved Frue kirke i Stavanger, (tidligere Hetland kommune).
 Referanser 

Kategori:Personer fra englandsfarten 1940–1945
Kategori:Personer tilknyttet Special Operations Executive
Kategori:Medlemmer av Kompani Linge
Kategori:Personer fra Stavanger kommune
Kategori:Norske motstandsfolk drept under andre verdenskrig
Kategori:Nordmenn fra andre verdenskrig